Kako+uciti

Ко не би волео да учи брзо и ефикасно, да учи и има пуно времена за друге ствари? Али, нажалост, учење захтева пуно енергије, личног ангажовања и времена. Ипак добро је држати се одређених правила која у већини случајева помажу, па ако желиш провери их на себи. 1. **Слушај добро шта се прича на часу, било да професор предаје или испитује.** Ако већ тако много времена проводиш у школи (6-7 сати, скоро као пуно радно време одраслих), искористи га корисно и ту сазнај што више, па ће ти код куће бити потребно мање времена за учење. 2. **Хватај белешке на свој начин, размишљајући о ономе о чему професор говори.** 3. **Код куће прочитај нову лекцију из књиге истог дана када је предавана**, без оптерећења да је научиш и упореди је са својим белешкама које можеш да допуниш. 4. **Када одлучиш да учиш, не крећи одмах на читање и понављање**. Сагледај, најпре, лекцију у целини, прочитај наслове, поднаслове и оно што је писац уџбеника већ сам подвукао (масним словима), прегледај слике, графиконе, уочи битне елементе у лекцији. 5. **Питај се шта треба да научиш, шта од постојећег знања можеш да искористиш**(било да си о томе читао, гледао на ТВ-у) и чему то знање служи. 6. **Учи део по део.** Уколико је лекција дугачка и тешка, добро је да је поделиш у смисаоне целине и учи део по део. 7. **Текст подвлачи на свој начин, можеш у разним бојама, а поред текста бележи своје коментаре и питања**. 8. **Обавезно разјасни све термине и чињенице, немој да учиш напамет оно што не разумеш**. 9. **Преслишавај се понављајући суштину лекције**, тезе (костур) лекције или тако што ћеш да постављаш себи питања онако како то професор чини. 10. **Уколико имаш могућности прочитај и из неког другог извора о истој ствар**и (енциклопедије су врло корисне књиге, компијутер и Интернет неисцрпив извор информација). 11. **Распореди учење**. Ако градиво садржи велики број података које треба да меморишеш, не све одједном, већ распореди учење на више дана или више пута у току дана. 12. И на крају, оно што би већина ученика најрадије прескочила – **једном научено градиво треба редовно обнављати**. Адаптиран текст са линка  [|http://www.tehnickaskola-z ajecar.edu.yu/psiholog/uce nje.html]